CELEX: E2013J0004
Language: hu
Date: 2014-11-25 00:00:00
Title: A Bíróság végzése (2014. november 25.) az E-4/13. számú, Schenker North AB, Schenker Privpak AB és Schenker Privpak AS kontra EFTA Felügyeleti Hatóság ügyben (Az EFTA Felügyeleti Hatóság határozatának megsemmisítése iránti kereset – Iratbetekintés – Elfogadhatóság – A felügyeleti és bírósági megállapodás 38. cikke – A dokumentumokhoz való nyilvános hozzáférésre vonatkozó szabályokról szóló 2012. évi felügyeleti hatósági határozat)

4.6.2015   
            
            
               HU
            
            
               Az Európai Unió Hivatalos Lapja
            
            
               C 183/8
            
         A BÍRÓSÁG VÉGZÉSE
   (2014. november 25.)
   az E-4/13. számú,
   Schenker North AB, Schenker Privpak AB és Schenker Privpak AS kontra EFTA Felügyeleti Hatóság ügyben
   (Az EFTA Felügyeleti Hatóság határozatának megsemmisítése iránti kereset – Iratbetekintés – Elfogadhatóság – A felügyeleti és bírósági megállapodás 38. cikke – A dokumentumokhoz való nyilvános hozzáférésre vonatkozó szabályokról szóló 2012. évi felügyeleti hatósági határozat)
   (2015/C 183/09)
   Az E-4/13. sz., Schenker North AB, Schenker Privpak AB és Schenker Privpak AS kontra EFTA Felügyeleti Hatóság ügyben – az EFTA Felügyeleti Hatóság (a továbbiakban: a Felügyeleti Hatóság) 34250. sz. (Posten Norge AS/Privpak) ügyben hozott, az iratokba való betekintésnek megtagadásáról szóló, 2013. február 7-i határozatának megsemmisítése iránti KERESET az E-14/11 sz. ügyben 2012. december 21-én meghozott első felügyeleti hatósági határozat bírósági megsemmisítését követően. A vitatott határozatot a Felügyeleti Hatóság által a 2012. szeptember 5-i 300/12/COL sz. (a Hivatalos Lapban még közzé nem tett) határozattal elfogadott, a dokumentumokhoz való nyilvános hozzáférésre vonatkozó új szabályok értelmében hozták meg, amelyet visszaható hatállyal alkalmaztak a DB Schenker 2010. augusztus 3-i, hozzáférésre vonatkozó kérelmére. A Carl Baudenbacher elnök és előadó bíró, Per Christiansen és Páll Hreinsson bírák alkotta Bíróság 2014. november 25-én végzést hozott, amelynek rendelkező része a következőképpen szól:
   A Bíróság megállapítja, hogy:
   
               1.
            
            
               A keresetet – mint elfogadhatatlant – elutasítja.
            
         
               2.
            
            
               A felpereseket a saját és az EFTA Felügyeleti Hatóságnál felmerült költségeik viselésére,
            
         
               3.
            
            
               a Posten Norge AS-t saját költségeinek viselésére kötelezi.